Stereotip
Stereotip je tuđica (prema francuskom stéréotype; od grčkog στερεός – stereos = prostorni, trodimenzionalni + τύπος – tipos = uzorak, obrazac, model), skup sasvim pojednostavnjenih i pretjerano uopćenih osobina koje se pripisuju svim pripadnicima neke društvene skupine, kao što su etnička, rasna, osobna konstitucijska i druga pripadnost. Tako je, naprimjer, rasprostranjena i razmjerno trajno poimanje zajedničkih, češće negativnih nego pozitivnih svojstava društvene skupine ili pojedinca. Po takvom stereotipu, naprimjer, Japanci su marljivi i precizni, Crnogorci lijeni, Italijani su vatreni ljubavnici; profesori su rastreseni i sitničavi, negroidi muzički i ritmički nadareni i skloni lagodnom životu, crvenokosi ljudi su prgavi, a prirodno gojazni su flegmatični i veseljaci. Pojednostavnjivanjem složene društvene sredine i kompleksne osobnosti, stereotipi olakšavaju obradu informacija i lakše snalaženje u određenim situacijama. Sljedstveno tome, relativno je raširena pojava da se nedostupne ili nepotpune informacije o svojstvima pojedinih osoba nadoknađuju "poznavanjem" osobina skupine kojoj on pripada. U širem značenju, pojam stereotip odnosi se i na često ponavljan, neizvoran postupak ili djelo ili "kliše".